CELEX: 32009R0070
Language: da
Date: 2009-01-23 00:00:00
Title: Kommissionens forordning (EF) nr. 70/2009 af 23. januar 2009 om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår forbedringer af International Financial Reporting Standards (IFRS) (EØS-relevant tekst)

24.1.2009   
            
            
               DA
            
            
               Den Europæiske Unions Tidende
            
            
               L 21/16
            
         
      KOMMISSIONENS FORORDNING (EF) Nr. 70/2009
   af 23. januar 2009
   om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår forbedringer af International Financial Reporting Standards (IFRS)
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1), særlig artikel 3, stk. 1, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1126/2008 (2) blev der vedtaget visse internationale standarder og fortolkningsbidrag, der eksisterede pr. 15. oktober 2008.
            
         
               (2)
            
            
               I maj 2008 offentliggjorde International Accounting Standards Board (IASB) forbedringer af International Financial Reporting Standards, i det følgende benævnt »forbedringerne«, inden for rammerne af sin årlige forbedringsproces, som tager sigte på at strømline og præcisere de internationale regnskabsstandarder. Forbedringerne omfatter 35 ændringer til de eksisterende internationale regnskabsstandarder, som er inddelt i to dele, hvor del I indeholder ændringer, som medfører regnskabsmæssige ændringer med henblik på fremlæggelse, indregning eller måling, og del II vedrører terminologiske ændringer eller ændringer af redaktionel art.
            
         
               (3)
            
            
               Høringen af Den Tekniske Gruppe (TEG) under European Financial Reporting Advisory Group (EFRAG) bekræfter, at forbedringerne opfylder de tekniske kriterier for vedtagelse som omhandlet i artikel 3, stk. 2, i forordning (EF) nr. 1606/2002. I overensstemmelse med Kommissionens afgørelse 2006/505/EF af 14. juli 2006 om oprettelse af en undersøgelsesgruppe for rådgivning om regnskabsstandarder, som skal rådgive Kommissionen om objektiviteten og neutraliteten af udtalelser fra European Financial Reporting Advisory Group (EFRAG) (3), behandlede undersøgelsesgruppen for rådgivning om regnskabsstandarder EFRAG's udtalelse om godkendelse og rådgav Kommissionen om, at den er afbalanceret og objektiv.
            
         
               (4)
            
            
               Forordning (EF) nr. 1126/2008 bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Regnskabskontroludvalget —
            
         UDSTEDT FØLGENDE FORORDNING:
   Artikel 1
   I bilaget til forordning (EF) nr. 1126/2008 foretages følgende ændringer:
   
               1)
            
            
               International Financial Reporting Standard (IFRS) 5 ændres som anført i bilaget til denne forordning.
            
         
               2)
            
            
               International regnskabsstandard (IAS) 1, IAS 8, IAS 10, IAS 16, IAS 19, IAS 20, IAS 23, IAS 27, IAS 28, IAS 29, IAS 31, IAS 34, IAS 36, IAS 38, IAS 39, IAS 40 og IAS 41 ændres som anført i bilaget til denne forordning.
            
         
               3)
            
            
               IFRS 1 ændres i overensstemmelse med ændringerne til IFRS 5 som anført i bilaget til denne forordning.
            
         
               4)
            
            
               IAS 7 ændres i overensstemmelse med ændringerne til IAS 16 som anført i bilaget til denne forordning.
            
         
               5)
            
            
               IFRS 7 og IAS 32 ændres i overensstemmelse med ændringerne til IAS 28 og IAS 31 som anført i bilaget til denne forordning.
            
         
               6)
            
            
               IAS 16 ændres i overensstemmelse med ændringerne til IAS 40 som anført i bilaget til denne forordning.
            
         
               7)
            
            
               IAS 41 ændres i overensstemmelse med ændringerne til IAS 20 som anført i bilaget til denne forordning.
            
         
               8)
            
            
               IFRS 5, IAS 2 og IAS 36 ændres i overensstemmelse med ændringerne til IAS 41 som anført i bilaget til denne forordning.
            
         Artikel 2
   Virksomhederne anvender ændringerne til de standarder, der er omhandlet i artikel 1, nr. 2) og nr. 4) til 8), senest fra den dato, der indleder deres første regnskabsår efter den 31. december 2008.
   Virksomhederne anvender ændringerne til de standarder, der er omhandlet i artikel 1, nr. 1) og 3), senest fra den dato, der indleder deres første regnskabsår efter den 30. juni 2009.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. januar 2009.
      
         
            På Kommissionens vegne
         
         Charlie McCREEVY
         
         
            Medlem af Kommissionen
         
      
   
   
      (1)  EFT L 243 af 11.9.2002, s. 1.
   
      (2)  EUT L 320 af 29.11.2008, s. 1.
   
      (3)  EUT L 199 af 21.7.2006, s. 33.
   
      BILAG
      INTERNATIONALE REGNSKABSSTANDARDER
      
                   
               
               
                  Forbedringer af International Financial Reporting Standards
               
            
         Kopiering tilladt inden for Det Europæiske Økonomiske Samarbejdsområde. Alle eksisterende rettigheder forbeholdes uden for EØS med undtagelse af retten til at kopiere til personlig brug eller anden form for »fair dealing«. Yderligere oplysninger fås hos IASB på adressen www.iasb.org
      
      FORBEDRINGER AF IFRS-STANDARDER
      DEL I
      Ændringer til IFRS 5
      Anlægsaktiver, som besiddes med henblik på salg og ophørte aktiviteter
      
         Afsnit 8A, 36A og 44C er tilføjet.
      
      KLASSIFIKATION AF ANLÆGSAKTIVER (ELLER AFSTÅELSESGRUPPER) SOM BESIDDELSE MED HENBLIK PÅ SALG
      
                  8A
               
               
                  En virksomhed, der har vedtaget en salgsplan, som medfører tab af bestemmende indflydelse på en dattervirksomhed, skal klassificere alle dattervirksomhedens aktiver og forpligtelser som besiddelse med henblik på salg, hvis kriterierne i afsnit 6-8 er opfyldt, uanset om virksomheden beholder en minoritetsinteresse i sit tidligere datterselskab, efter at det er solgt.
               
            Præsentation af ophørte aktiviteter
      
                  36A
               
               
                  En virksomhed, der har vedtaget en salgsplan, som medfører tab af bestemmende indflydelse på en dattervirksomhed, skal give de oplysninger, der kræves i afsnit 33-36, hvis dattervirksomheden er en afståelsesgruppe, der opfylder definitionen på en ophørt aktivitet i afsnit 32.
               
            IKRAFTTRÆDELSESTIDSPUNKT
      
                  44C
               
               
                  Afsnit 8A og 36A blev indsat ved Forbedringer af IFRS-standarder, der udkom i maj 2008. Virksomhederne skal anvende disse ændringer på regnskabsår, der begynder 1. januar 2009 eller derefter. Det er tilladt at anvende dem før dette tidspunkt. Virksomhederne skal dog ikke anvende ændringerne på regnskabsår, som begynder før 1. juli 2009, medmindre de også anvender IAS 27 (ajourført i maj 2008). Hvis en virksomhed anvender ændringerne fra et tidspunkt før 1. juli 2009, skal den give oplysning om dette. Virksomhederne skal anvende ændringerne fremadrettet fra det tidspunkt, hvor de for første gang anvendte IFRS 5, med forbehold af overgangsbestemmelserne i afsnit 45 i IAS 27 (ajourført i maj 2008).
               
            Appendiks til Ændringer til IFRS 5
      
         
            Ændringer til IFRS 1
         
      
      
         Virksomhederne skal anvende disse ændringer til IFRS 1, når de anvender de tilsvarende ændringer til IFRS 5.
      
      
         IFRS 1   
            Førstegangsanvendelse af IFRS
         
      
      Afsnit 34C(c) er ændret, og afsnit 47L er tilføjet.
      
         INDREGNING OG MÅLING
      
      Undtagelser fra anvendelse med tilbagevirkende kraft af andre IFRS-standarder
      Minoritetsinteresser
      
                  34C
               
               
                  Ved første anvendelse af IAS 27 Koncernregnskaber og separate årsregnskaber (ajourført 2008) skal følgende krav anvendes fremadrettet fra tidspunktet for overgangen til IFRS:
                  
                              a)
                           
                           
                              …
                           
                        
                              c)
                           
                           
                              kravene i afsnit 34-37 om regnskabsmæssig behandling af tab af bestemmende indflydelse på en dattervirksomhed og de tilsvarende krav i afsnit 8A i IFRS 5.
                           
                        …
               
            
         IKRAFTTRÆDELSESTIDSPUNKT
      
      
                  47L
               
               
                  Afsnit 34C blev ændret ved Forbedringer af IFRS-standarder, der udkom i maj 2008. Virksomhederne skal anvende disse ændringer på regnskabsår, der begynder 1. juli 2009 eller derefter. Hvis en virksomhed anvender IFRS 27 (ajourført 2008) på et tidligere regnskabsår, skal ændringerne anvendes på dette tidligere regnskabsår.
               
            Ændringer til international regnskabsstandard 1
      Præsentation af årsregnskaber (ajourført 2007)
      
         Afsnit 68 og 71 er ændret. Afsnit 139C er tilføjet.
      
      
         Opgørelse af finansiel stilling
      
      
         Omsætningsaktiver
      
      
                  68
               
               
                  En virksomheds driftscyklus angiver tiden fra anskaffelsen af aktiver, der skal bearbejdes, og indtil de realiseres i likvider. Hvis en virksomheds normale driftscyklus ikke er klart defineret, antages den at være 12 måneder. Omsætningsaktiver omfatter aktiver (eksempelvis varebeholdninger og tilgodehavender fra salg og tjenesteydelser), som sælges, forbruges eller realiseres som led i den normale driftscyklus, selv når de ikke forventes realiseret inden for 12 måneder efter regnskabsårets afslutning. Omsætningsaktiver omfatter desuden aktiver, der primært besiddes med salg for øje (f.eks. visse finansielle aktiver, der klassificeres som besiddelser med salg for øje i overensstemmelse med IAS 39), samt den kortfristede del af langfristede finansielle aktiver.
               
            
         Kortfristede forpligtelser
      
      
                  71
               
               
                  Andre former for kortfristede forpligtelser indfries ikke som led i virksomhedens normale driftscyklus, men forfalder til betaling inden 12 måneder efter regnskabsårets afslutning eller besiddes primært med handel for øje. Eksempler herpå er finansielle forpligtelser, der er klassificeret som forpligtelser, der besiddes med handel for øje i overensstemmelse med IAS 39, kassekreditter, og den kortfristede del af langfristede finansielle forpligtelser, skyldigt udbytte, indkomstskatter og andre forpligtelser, som ikke er leverandørforpligtelser. Finansielle forpligtelser, som udgør langsigtet finansiering (dvs. som ikke indgår i driftskapitalen i virksomhedens normale driftscyklus), og som ikke skal indfries inden for 12 måneder efter regnskabsårets afslutning, er langfristede forpligtelser i henhold til afsnit 74 og 75.
               
            OVERGANG OG IKRAFTTRÆDELSESDATO
      
                  139C
               
               
                  Afsnit 68 og 71 blev ændret ved Forbedringer af IFRS-standarder, der udkom i maj 2008. Virksomhederne skal anvende disse ændringer på regnskabsår, der begynder 1. januar 2009 eller derefter. Det er tilladt at anvende dem før dette tidspunkt. Hvis en virksomhed anvender ændringerne på et tidligere regnskabsår, skal den give oplysning om dette.
               
            Ændringer til international regnskabsstandard 16
      Materielle anlægsaktiver
      
         Afsnit 6 og 69 er ændret. Afsnit 68A og 81D er tilføjet.
      
      DEFINITIONER
      
                  6
               
               
                  Nedenstående udtryk anvendes i denne standard med følgende betydning:
                  …
                  
                     Genindvindingsværdi er det højeste af et aktivs dagsværdi med fradrag af salgsomkostninger og dets nytteværdi.
                  …
               
            OPHØR AF INDREGNING
      
                  68A
               
               
                  En virksomhed, som i forbindelse med den almindelige drift rutinemæssigt sælger materielle anlægsaktiver, som den besidder med henblik på udlejning, skal henføre disse aktiver til lagerbeholdninger til deres regnskabsmæssige værdi, når de ikke længere udlejes, men besiddes med henblik på salg. Provenuet fra salget af sådanne aktiver indregnes som omsætning i henhold til IAS 18 Omsætning. IFRS 5 finder ikke anvendelse, når aktiver, der besiddes med henblik på salg, henføres til lagerbeholdninger i forbindelse med den almindelige drift.
               
            
                  69
               
               
                  Et materielt anlægsaktiv kan afhændes på en række forskellige måder (f.eks. ved salg, indgåelse af en finansiel leasingkontrakt eller som gave). Når tidspunktet for afhændelse af et aktiv skal fastsættes, skal virksomheden anvende kriterierne i IAS 18 for indregning af omsætning fra varesalg. IAS 17 finder anvendelse på afhændelse ved sale and lease back.
               
            IKRAFTTRÆDELSESTIDSPUNKT
      
                  81D
               
               
                  Afsnit 6 og 69 blev ændret, og afsnit 68A blev tilføjet ved Forbedringer af IFRS-standarder, der udkom i maj 2008. Virksomhederne skal anvende disse ændringer på regnskabsår, der begynder 1. januar 2009 eller derefter. Det er tilladt at anvende dem før dette tidspunkt. Hvis en virksomhed anvender ændringerne på et tidligere regnskabsår, skal den give oplysning om dette og anvende de tilsvarende ændringer til IAS 7 Pengestrømsopgørelsen på samme tidspunkt.
               
            Appendiks til Ændringer til IAS 16
      
         
            Ændringer til IAS 7
         
      
      
         Virksomhederne skal anvende disse ændringer til IAS 7, når de anvender de tilsvarende ændringer til IAS 16.
      
      
         IAS 7   
            Pengestrømsopgørelsen
         
      
      
         Afsnit 14 er ændret. Afsnit 55 er tilføjet.
      
      
                  14
               
               
                  Pengestrømme …
                  …
                  Transaktioner som f.eks. salg af produktionsudstyr kan medføre en gevinst eller et tab, som indgår i det indregnede resultat. Pengestrømme vedrørende sådanne transaktioner indgår i pengestrømme fra investeringsaktiviteter. Udbetalinger til fremstilling eller anskaffelse af aktiver, der besiddes med henblik på udlejning og efterfølgende salg som beskrevet i afsnit 68A i IAS 16 Materielle anlægsaktiver, er pengestrømme fra driftsaktiviteter. Indbetalinger fra udlejning og efterfølgende salg af sådanne aktiver indgår også i pengestrømme fra driftsaktiviteter.
               
            
         IKRAFTTRÆDELSESTIDSPUNKT
      
      
                  55
               
               
                  Afsnit 14 blev ændret ved Forbedringer af IFRS-standarder, der udkom i maj 2008. Virksomhederne skal anvende denne ændring på regnskabsår, der begynder 1. januar 2009 eller derefter. Det er tilladt at anvende den før dette tidspunkt. Hvis en virksomhed anvender ændringen på et tidligere regnskabsår, skal den give oplysning om dette og anvende afsnit 68A i IAS 16.
               
            Ændringer til international regnskabsstandard 19
      Personaleydelser
      
         Afsnit 7, 8(b), 32B, 97, 98, 111 og 160 er ændret. Afsnit 111A og 159D er tilføjet.
      
      DEFINITIONER
      
                  7
               
               
                  …
                  
                     Kortsigtede personaleydelser er personaleydelser (bortset fra fratrædelsesgodtgørelser), som forfalder inden for et år efter det regnskabsår, hvor de ansatte har udført den tilknyttede arbejdsydelse.
                  …
                  
                     Andre langsigtede personaleydelser er personaleydelser (bortset fra pensionsydelser og fratrædelsesgodtgørelser), som ikke forfalder inden for et år efter det regnskabsår, hvor de ansatte har udført den tilknyttede arbejdsydelse.
                  …
                  
                     Afkast af ordningens aktiver er renter, udbytte og andre indtægter hidrørende fra ordningens aktiver samt realiserede og urealiserede gevinster eller tab på ordningens aktiver efter fradrag af eventuelle administrationsomkostninger (med undtagelse af omkostninger medtaget i de aktuarmæssige forudsætninger, der er anvendt til måling af den ydelsesbaserede forpligtelse) og skat vedrørende ordningen.
                  …
                  
                     Pensionsomkostninger vedrørende tidligere regnskabsår er ændringen i det aktuelle regnskabsår af nutidsværdien af en ydelsesbaseret pensionsforpligtelse vedrørende arbejdsydelser udført i tidligere regnskabsår som følge af indførelse eller ændring af pensionsydelser eller andre langsigtede personaleydelser. Pensionsomkostninger vedrørende tidligere regnskabsår kan være enten positive (hvor ydelser indføres eller ændres, således at nutidsværdien af den ydelsesbaserede pensionsforpligtelse stiger) eller negative (hvor eksisterende ydelser ændres, således at nutidsværdien af den ydelsesbaserede pensionsforpligtelse reduceres).
               
            KORTSIGTEDE PERSONALEYDELSER
      
                  8
               
               
                  Kortsigtede personaleydelser omfatter poster som eksempelvis:
                  
                              b)
                           
                           
                              kortfristet betalt fravær (eksempelvis årlig ferie med løn og sygefravær), hvor godtgørelsen for fraværet forfalder til betaling inden for et år efter det regnskabsår, hvor de ansatte har udført den tilknyttede arbejdsydelse
                           
                        
            PENSIONSYDELSER: SONDRING MELLEM BIDRAGSBASEREDE PENSIONSORDNINGER OG YDELSESBASEREDE PENSIONSORDNINGER
      Pensionsordninger med flere virksomheder
      
                  32B
               
               
                  IAS 37 Hensatte forpligtelser, eventualforpligtelser og eventualaktiver kræver, at virksomheden giver oplysning om visse eventualforpligtelser. I forbindelse med en pensionsordning med flere virksomheder kan en eventualforpligtelse eksempelvis hidrøre fra:
                  
                              a)
                           
                           
                              …
                           
                        
            PENSIONSYDELSER: YDELSESBASEREDE PENSIONSORDNINGER
      
         Pensionsomkostninger vedrørende tidligere regnskabsår
      
      
                  97
               
               
                  Pensionsomkostninger vedrørende tidligere regnskabsår opstår, når virksomheden introducerer en ydelsesbaseret pensionsordning, hvor ydelserne tildeles for tidligere regnskabsår, eller ændrer ydelserne i henhold til en eksisterende ydelsesbaseret pensionsordning. Sådanne ændringer sker til gengæld for arbejdsydelser i den periode, der går, indtil de pågældende ydelser bliver sikret. Virksomheden indregner derfor pensionsomkostninger vedrørende tidligere regnskabsår over denne periode, uanset om omkostningerne vedrører arbejdsydelser i tidligere regnskabsår. Virksomheden måler pensionsomkostninger vedrørende tidligere regnskabsår som ændringen i forpligtelsen hidrørende fra den foretagne ændring (jf. afsnit 64). Negative pensionsomkostninger vedrørende tidligere regnskabsår opstår, når virksomheden ændrer de ydelser, der skal tildeles for tidligere regnskabsår, således at nutidsværdien af den ydelsesbaserede pensionsforpligtelse reduceres.
               
            
                  98
               
               
                  Pensionsomkostninger vedrørende tidligere regnskabsår omfatter ikke:
                  
                              a)
                           
                           
                              virkningen af forskelle mellem faktiske og tidligere antagede lønstigninger på forpligtelsen til at betale modydelser for arbejdsydelser i tidligere regnskabsår (der foreligger ingen pensionsomkostninger vedrørende tidligere regnskabsår, idet aktuarmæssige forudsætninger tager højde for det forventede fremtidige lønniveau)
                           
                        
                              b)
                           
                           
                              overvurdering eller undervurdering af skønsmæssigt fastsatte pensionsforøgelser, når virksomheden har en faktisk forpligtelse til at foretage sådanne forøgelser (der foreligger ingen pensionsomkostninger vedrørende tidligere regnskabsår, idet aktuarmæssige forudsætninger tager højde for sådanne stigninger)
                           
                        
                              c)
                           
                           
                              skøn over forhøjelser af ydelser, der hidrører fra aktuarmæssige gevinster, som allerede er indregnet i årsregnskabet, hvis virksomheden i henhold til enten pensionsordningens formelle vilkår (eller en faktisk forpligtelse, som ligger uden for disse vilkår) eller lovgivning er forpligtet til at anvende eventuel overdækning af pensionsordningen til fordel for pensionsordningens deltagere, selv om forøgelsen af ydelserne endnu ikke formelt er blevet tildelt (den deraf følgende stigning i forpligtelsen er et aktuarmæssigt tab og ikke en pensionsomkostning vedrørende tidligere regnskabsår, jf. afsnit 85, litra (b))
                           
                        
                              d)
                           
                           
                              stigningen i sikrede ydelser, når ansatte i mangel af nye eller forbedrede ydelser, opfylder kravene for sikring af ydelser (der foreligger ingen pensionsomkostninger vedrørende tidligere regnskabsår, idet virksomheden har indregnet de skønnede omkostninger til ydelser som pensionsomkostninger vedrørende det aktuelle regnskabsår i takt med, at arbejdsydelserne er udført), og
                           
                        
                              e)
                           
                           
                              virkningen af ændringer i pensionsordningen, som reducerer ydelserne for fremtidige arbejdsydelser (en nedskæring).
                           
                        
            Nedskæring og indfrielse
      
                  111
               
               
                  En nedskæring finder sted, når virksomheden enten:
                  
                              a)
                           
                           
                              er påviseligt forpligtet til væsentligt at reducere antallet af ansatte, som er omfattet af en pensionsordning, eller
                           
                        
                              b)
                           
                           
                              ændrer vilkårene i en ydelsesbaseret pensionsordning, således at en væsentlig del af nuværende ansattes fremtidige arbejdsydelser ikke længere berettiger dem til ydelser eller kun berettiger dem til reducerede ydelser.
                           
                        En nedskæring kan ske som følge af en enkeltstående begivenhed, eksempelvis lukning af et produktionsanlæg, ophør af en aktivitet eller ophør eller suspendering af en pensionsordning eller en situation, hvor fremtidige lønforhøjelser ikke knyttes så tæt til de ydelser, der skal betales for tidligere regnskabsår. Nedskæringer sker ofte i forbindelse med omstruktureringer. Når det er tilfældet, behandler virksomheden regnskabsmæssigt en nedskæring på samme tidspunkt som en tilknyttet omstrukturering.
               
            
                  111A
               
               
                  Når ændringer i pensionsordningen reducerer ydelserne, er det kun reduktionens virkning for fremtidige arbejdsydelser, der betragtes som en nedskæring. Reduktionens virkning for tidligere regnskabsår betragtes som en negativ pensionsomkostning vedrørende tidligere regnskabsår.
               
            IKRAFTTRÆDELSESTIDSPUNKT
      
                  159D
               
               
                  Afsnit 7, 8, litra (b), 32B, 97, 98 og 111 blev ændret, og afsnit 111A blev tilføjet ved Forbedringer af IFRS-standarder, der udkom i maj 2008. Virksomhederne skal anvende ændringerne i afsnit 7, 8, litra (b) og 32B på regnskabsår, der begynder 1. januar 2009 eller derefter. Det er tilladt at anvende dem før dette tidspunkt. Hvis en virksomhed anvender ændringerne på et tidligere regnskabsår, skal den give oplysning om dette. Virksomhederne skal anvende ændringerne i afsnit 97, 98, 111 og 111A på ændringer i ydelser, der finder sted 1. januar 2009 eller derefter.
               
            
                  160
               
               
                  IAS 8 finder anvendelse, når en virksomhed ændrer sin regnskabspraksis for at indarbejde de i afsnit 159-159D anførte ændringer. Ved anvendelse af disse ændringer med tilbagevirkende kraft som krævet i IAS 8 behandler virksomheden disse ændringer, som om de var anvendt på samme tidspunkt som resten af denne standard. Virksomheden kan dog oplyse de i afsnit 120A, litra (p) krævede beløb, da beløbene opgøres fremadrettet for hvert regnskabsår fra det første regnskabsår, som præsenteres i det årsregnskab, hvor virksomheden anvender ændringerne i afsnit 120A for første gang.
               
            Ændringer til international regnskabsstandard 20
      Regnskabsmæssig behandling af offentlige tilskud og oplysning om andre former for offentlig støtte
      
         Afsnit 37 er ophævet. Afsnit 10A og 43 er tilføjet.
      
      OFFENTLIGE TILSKUD
      
                  10A
               
               
                  Fordelen ved et offentligt lån, som ydes til en rentesats, der er under markedsrenten, behandles som et offentligt tilskud. Lånet indregnes og måles i overensstemmelse med IAS 39 Finansielle instrumenter: Indregning og måling. Fordelen ved den rentesats, der er under markedsrenten, måles som forskellen mellem lånets oprindelige regnskabsmæssige værdi, som beregnes i overensstemmelse med IAS 39, og det modtagne provenu. Fordelen behandles regnskabsmæssigt i overensstemmelse med denne standard. Virksomheden skal tage hensyn til de betingelser og forpligtelser, der er opfyldt eller skal opfyldes, ved angivelsen af de omkostninger, som fordelen ved lånet skal dække.
               
            OFFENTLIG STØTTE
      
                  37
               
               
                  [Ophævet]
               
            IKRAFTTRÆDELSESTIDSPUNKT
      
                  43
               
               
                  Afsnit 37 blev ophævet, og afsnit 10A blev tilføjet ved Forbedringer af IFRS-standarder, der udkom i maj 2008. Virksomhederne skal anvende disse ændringer fremadrettet på offentlige lån, som modtages i regnskabsår, der begynder 1. januar 2009 eller derefter. Det er tilladt at anvende dem før dette tidspunkt. Hvis en virksomhed anvender ændringerne på et tidligere regnskabsår, skal den give oplysning om dette.
               
            Ændring til international regnskabsstandard 23
      Låneomkostninger (ajourført 2007)
      
         Afsnit 6 er ændret. Afsnit 29A er tilføjet.
      
      DEFINITIONER
      
                  6
               
               
                  Låneomkostninger kan omfatte:
                  
                              a)
                           
                           
                              renteudgifter beregnet ved anvendelse af den effektive rentemetode som beskrevet i IAS 39 Finansielle instrumenter: Indregning og måling
                              
                           
                        
                              b)
                           
                           
                              [ophævet]
                           
                        
                              c)
                           
                           
                              [ophævet]
                           
                        
                              d)
                           
                           
                              finansieringsomkostninger vedrørende finansielle leasingkontrakter indregnet i overensstemmelse med IAS 17 Leasingkontrakter og
                           
                        
                              e)
                           
                           
                              valutakursforskelle hidrørende fra låntagning i fremmed valuta, i det omfang disse anses som en regulering af renteomkostninger.
                           
                        
            IKRAFTTRÆDELSESTIDSPUNKT
      
                  29A
               
               
                  Afsnit 6 blev ændret ved Forbedringer af IFRS-standarder, der udkom i maj 2008. Virksomhederne skal anvende denne ændring på regnskabsår, der begynder 1. januar 2009 eller derefter. Det er tilladt at anvende den før dette tidspunkt. Hvis en virksomhed anvender ændringen på et tidligere regnskabsår, skal den give oplysning om dette.
               
            Ændring til international regnskabsstandard 27
      Koncernregnskaber og separate årsregnskaber
      
         Afsnit 37 er ændret. Afsnit 43A er tilføjet.
      
      REGNSKABSMÆSSIG BEHANDLING AF INVESTERINGER I DATTERVIRKSOMHEDER, FÆLLES KONTROLLEREDE VIRKSOMHEDER OG ASSOCIEREDE VIRKSOMHEDER I SEPARATE ÅRSREGNSKABER
      
                  37
               
               
                  Når en virksomhed udarbejder separate årsregnskaber, skal den regnskabsmæssigt behandle sine investeringer i dattervirksomheder, fælles kontrollerede virksomheder og associerede virksomheder:
                  
                              a)
                           
                           
                              til kostpris eller
                           
                        
                              b)
                           
                           
                              i overensstemmelse med IAS 39.
                           
                        Virksomheden skal regnskabsmæssigt behandle hver kategori af investeringer på samme måde. Investeringer, der regnskabsmæssigt behandles til kostpris, skal regnskabsmæssigt behandles i overensstemmelse med IFRS 5 Anlægsaktiver, som besiddes med henblik på salg og ophørte aktiviteter, når de er klassificeret som besiddelse med henblik på salg (eller medtaget i en afståelsesgruppe, som er klassificeret som besiddelse med henblik på salg) i overensstemmelse med IFRS 5. Målingen af investeringer, der regnskabsmæssigt behandles i overensstemmelse med IAS 39, er under disse omstændigheder ikke ændret.
               
            IKRAFTTRÆDELSESTIDSPUNKT OG OVERGANG
      
                  43A
               
               
                  Afsnit 37 blev ændret ved Forbedringer af IFRS-standarder, der udkom i maj 2008. Virksomhederne skal anvende denne ændring fremadrettet på regnskabsår, der begynder 1. januar eller derefter, fra det tidspunkt, hvor de anvendte IFRS 5 for første gang. Det er tilladt at anvende ændringen før dette tidspunkt. Hvis en virksomhed anvender ændringen på et tidligere regnskabsår, skal den give oplysning om dette.
               
            Ændringer til international regnskabsstandard 28
      Investeringer i associerede virksomheder
      
         Afsnit 1 og 33 og overskriften over afsnit 41 er ændret. Afsnit 41C er tilføjet.
      
      ANVENDELSESOMRÅDE
      
                  1
               
               
                  Denne standard finder anvendelse på den regnskabsmæssige behandling af investeringer i associerede virksomheder. Den finder imidlertid ikke anvendelse på investeringer i associerede virksomheder, som besiddes af:
                  
                              a)
                           
                           
                              venturekapitalorganisationer eller
                           
                        
                              b)
                           
                           
                              investeringsselskaber, investeringsforeninger og lignende, herunder forsikringsfonde tilknyttet investeringer
                           
                        og som efter første indregning klassificeres som investeringer til dagsværdi over resultatet eller som besiddelser med salg for øje, der regnskabsmæssigt behandles i overensstemmelse med IAS 39 Finansielle instrumenter: Indregning og måling. Sådanne investeringer skal måles til dagsværdi i overensstemmelse med IAS 39, og ændringer i dagsværdi skal indregnes i resultatet for det regnskabsår, hvor ændringen er sket. En virksomhed, der besidder en sådan investering, skal give de oplysninger, der kræves i afsnit 37, litra (f).
               
            ANVENDELSE AF DEN INDRE VÆRDIS METODE
      Tab ved værdiforringelse
      
                  33
               
               
                  Eftersom goodwill, der er medtaget i den regnskabsmæssige værdi af en investering i en associeret virksomhed, ikke indregnes separat, bliver den ikke testet separat for værdiforringelse ved at anvende kravene for test af værdiforringelse af goodwill i IAS 36 Værdiforringelse af aktiver. I stedet bliver den samlede regnskabsmæssige værdi af investeringen testet for værdiforringelse i henhold til IAS 36 ved at sammenligne genindvindingsværdien (det højeste af nytteværdien og dagsværdien med fradrag af salgsomkostninger) med den regnskabsmæssige værdi, når der ved anvendelsen af kravene i IAS 39 er en indikation af, at investeringen kan være værdiforringet. Tab ved værdiforringelse, der indregnes under disse omstændigheder, allokeres ikke til et aktiv, herunder goodwill, der er medtaget i den regnskabsmæssige værdi af investeringen i den associerede virksomhed. Tilbageførsel af tabet ved denne værdiforringelse indregnes i henhold til IAS 36, i det omfang investeringens genindvindingsværdi efterfølgende forøges. Ved opgørelsen af investeringens nytteværdi skal virksomheden foretage skøn over:
                  
                              a)
                           
                           
                              …
                           
                        
            IKRAFTTRÆDELSESTIDSPUNKT OG OVERGANG
      
                  41C
               
               
                  Afsnit 1 og 33 blev ændret ved Forbedringer af IFRS-standarder, der udkom i maj 2008. Virksomhederne skal anvende disse ændringer på regnskabsår, der begynder 1. januar 2009 eller derefter. Det er tilladt at anvende dem før dette tidspunkt. Hvis en virksomhed anvender ændringerne på et tidligere regnskabsår, skal den give oplysning om dette og anvende ændringerne i afsnit 3 i IFRS 7 Finansielle instrumenter: Oplysninger, afsnit 1 i IAS 31 og afsnit 4 i afsnit 32 Finansielle instrumenter: Præsentation, der udkom i maj 2008, på det tidligere regnskabsår. Virksomhederne har mulighed for at anvende ændringerne fremadrettet.
               
            Ændring til international regnskabsstandard 31
      Kapitalandele i joint ventures
      
         Afsnit 1 og overskriften over afsnit 58 er ændret. Afsnit 58B er tilføjet.
      
      ANVENDELSESOMRÅDE
      
                  1
               
               
                  Denne standard finder anvendelse ved regnskabsmæssig behandling af kapitalandele i joint ventures og præsentationen af et joint ventures aktiver, forpligtelser, indtægter og omkostninger i venturedeltageres og investorers årsregnskab, uanset de strukturer eller forhold, hvorunder joint venture-aktiviteterne finder sted. Standarden finder imidlertid ikke anvendelse på venturedeltageres kapitalandele i fælles kontrollerede virksomheder, som besiddes af:
                  
                              a)
                           
                           
                              venturekapitalorganisationer eller
                           
                        
                              b)
                           
                           
                              investeringsselskaber, investeringsforeninger og lignende, herunder forsikringsfonde tilknyttet investeringer
                           
                        og som efter første indregning klassificeres som investeringer til dagsværdi over resultatet eller som besiddelser med salg for øje, der regnskabsmæssigt behandles i overensstemmelse med IAS 39 Finansielle instrumenter: Indregning og måling. Sådanne investeringer skal måles til dagsværdi i overensstemmelse med IAS 39, og ændringer i dagsværdi skal indregnes i resultatet for det regnskabsår, hvor ændringen er sket. En venturedeltager, der besidder en sådan kapitalandel, skal give de oplysninger, der kræves i afsnit 55 og 56.
               
            IKRAFTTRÆDELSESTIDSPUNKT OG OVERGANG
      
                  58B
               
               
                  Afsnit 1 blev ændret ved Forbedringer af IFRS-standarder, der udkom i maj 2008. Virksomhederne skal anvende denne ændring på regnskabsår, der begynder 1. januar 2009 eller derefter. Det er tilladt at anvende den før dette tidspunkt. Hvis en virksomhed anvender ændringen på et tidligere regnskabsår, skal den give oplysning om dette og anvende ændringerne i afsnit 3 i IFRS 7 Finansielle instrumenter: Oplysninger, afsnit 1 i IAS 28 og afsnit 4 i afsnit 32 Finansielle instrumenter: Præsentation, der udkom i maj 2008, på det tidligere regnskabsår. Virksomhederne har mulighed for at anvende ændringen fremadrettet.
               
            Appendiks til Ændringer til IAS 28 og IAS 31
      
         
            Ændringer til andre IFRS-standarder
         
      
      
         Virksomhederne skal anvende ændringerne til IFRS 7 og IAS 32 i dette appendiks, når de anvender de tilsvarende ændringer til IAS 28 og IAS 31.
      
      
         IFRS 7   
            Finansielle instrumenter: Oplysninger
         
      
      
         Afsnit 3, litra (a) er ændret. Afsnit 44D er tilføjet.
      
      
         ANVENDELSESOMRÅDE
      
      
                  3
               
               
                  Denne standard skal anvendes af alle virksomheder på alle typer finansielle instrumenter med undtagelse af:
                  
                              a)
                           
                           
                              de kapitalandele i dattervirksomheder, associerede virksomheder eller joint ventures, som regnskabsmæssigt behandles i henhold til IAS 27 Koncernregnskaber og separate årsregnskaber, IAS 28 Investeringer i associerede virksomheder eller IAS 31 Kapitalandele i joint ventures. I visse tilfælde giver IAS 27, IAS 28 og IAS 31 imidlertid en virksomhed mulighed for at behandle en kapitalandel i en dattervirksomhed eller associeret virksomhed eller et joint venture regnskabsmæssigt i henhold til IAS 39. I disse tilfælde finder kravene i denne IFRS anvendelse. Virksomheder skal desuden anvende denne IFRS på alle afledte finansielle instrumenter vedrørende kapitalandele i dattervirksomheder, associerede virksomheder eller joint ventures, medmindre det afledte finansielle instrument hører ind under definitionen på en aktie i IAS 32.
                           
                        
            
         IKRAFTTRÆDELSESTIDSPUNKT OG OVERGANG
      
      
                  44D
               
               
                  Afsnit 3, litra (a) blev ændret ved Forbedringer af IFRS-standarder, der udkom i maj 2008. Virksomhederne skal anvende denne ændring på regnskabsår, der begynder 1. januar 2009 eller derefter. Det er tilladt at anvende den før dette tidspunkt. Hvis en virksomhed anvender ændringen på et tidligere regnskabsår, skal den give oplysning om dette og anvende ændringerne i afsnit 1 i IAS 28, afsnit 1 i IAS 31 og afsnit 4 i afsnit 32, der udkom i maj 2008, på det tidligere regnskabsår. Virksomhederne har mulighed for at anvende ændringen fremadrettet.
               
            
         IAS 32   
            Finansielle instrumenter: Præsentation
         
      
      
         Afsnit 4, litra (a) og overskriften over afsnit 96 er ændret. Afsnit 97D er tilføjet.
      
      
         ANVENDELSESOMRÅDE
      
      
                  4
               
               
                  Denne standard skal anvendes af alle virksomheder på alle typer finansielle instrumenter med undtagelse af:
                  
                              a)
                           
                           
                              de kapitalandele i dattervirksomheder, associerede virksomheder eller joint ventures, som regnskabsmæssigt behandles i henhold til IAS 27 Koncernregnskaber og separate årsregnskaber, IAS 28 Investeringer i associerede virksomheder eller IAS 31 Kapitalandele i joint ventures. I visse tilfælde giver IAS 27, IAS 28 og IAS 31 imidlertid en virksomhed mulighed for at behandle en kapitalandel i en dattervirksomhed eller associeret virksomhed eller et joint venture regnskabsmæssigt i henhold til IAS 39. I disse tilfælde finder kravene i denne standard anvendelse. Virksomhederne skal desuden anvende denne standard på alle afledte finansielle instrumenter knyttet til kapitalandele i dattervirksomheder, associerede virksomheder eller joint ventures.
                           
                        
            
         IKRAFTTRÆDELSESTIDSPUNKT OG OVERGANG
      
      
                  97D
               
               
                  Afsnit 4 blev ændret ved Forbedringer af IFRS-standarder, der udkom i maj 2008. Virksomhederne skal anvende denne ændring på regnskabsår, der begynder 1. januar 2009 eller derefter. Det er tilladt at anvende den før dette tidspunkt. Hvis en virksomhed anvender ændringen på et tidligere regnskabsår, skal den give oplysning om dette og anvende ændringerne i afsnit 3 i IFRS 7, afsnit 1 i IAS 28 og afsnit 1 i IAS 31, der udkom i maj 2008, på det tidligere regnskabsår. Virksomhederne har mulighed for at anvende ændringen fremadrettet.
               
            Ændringer til international regnskabsstandard 29
      Regnskabsaflæggelse i hyperinflationsøkonomier
      
         Afsnit 6, 15 og 19 er ændret. Disse ændringer finder anvendelse på regnskabsår, der begynder 1. januar 2009 eller derefter. Det er tilladt at anvende dem før dette tidspunkt.
      
      INFLATIONSKORREKTION AF ÅRSREGNSKABER
      
                  6
               
               
                  Virksomheder, der udarbejder årsregnskaber på basis af historiske kostpriser, skal ikke tage hensyn til ændringer i det generelle prisniveau eller stigninger i specifikke værdier af indregnede aktiver eller forpligtelser. Det gælder dog ikke for aktiver og forpligtelser, som virksomheden er forpligtet til eller vælger at måle til dagsværdi. Materielle anlægsaktiver kan f.eks. omvurderes til dagsværdi, og biologiske aktiver skal som regel måles til dagsværdi. Dog aflægger nogle virksomheder årsregnskaber, som er baseret på dagsværdimetoden, der afspejler virkningen af ændringer i de specifikke værdier af aktiver, der besiddes.
               
            
                  15
               
               
                  De fleste ikke-monetære poster indregnes til kostpris eller kostpris med fradrag af afskrivninger. Derfor angives de i beløb, der er gældende på anskaffelsestidspunktet. Den inflationskorrigerede kostpris eller kostpris med fradrag af afskrivninger for hver post opgøres ved at regulere den historiske kostpris og akkumulerede afskrivninger i henhold til ændringen i et generelt prisindeks fra anskaffelsestidspunktet til slutningen af regnskabsåret. Materielle anlægsaktiver, varebeholdninger af råvarer og handelsvarer, goodwill, patenter, varemærker og tilsvarende aktiver inflationskorrigeres eksempelvis fra deres købstidspunkt. Varebeholdninger af halvfabrikata og færdigvarer inflationskorrigeres fra det tidspunkt, hvor købsomkostningerne og forarbejdningsomkostningerne er afholdt.
               
            
                  19
               
               
                  Den inflationskorrigerede værdi af en ikke-monetær post reduceres i overensstemmelse med relevante IFRS-standarder, når den overstiger genindvindingsværdien. Inflationskorrigerede materielle anlægsaktiver, goodwill og patenter og varemærker reduceres eksempelvis til genindvindingsværdi, og inflationskorrigerede varebeholdninger reduceres til nettorealisationsværdi.
               
            Ændring til international regnskabsstandard 36
      Værdiforringelse af aktiver
      
         Afsnit 134(e) er ændret. Afsnit 140C er tilføjet.
      
      OPLYSNINGER
      Anvendte skøn ved måling af genindvindingsværdi af pengestrømsfrembringende enheder, som indeholder goodwill eller immaterielle aktiver med uendelig brugstid
      
                  134
               
               
                  Virksomheder skal give de i litra (a)-litra (f) krævede oplysninger om hver pengestrømsfrembringende enhed (gruppe af enheder), hvor den regnskabsmæssige værdi af goodwill eller immaterielle aktiver med uendelig brugstid, som er allokeret til den pågældende enhed (gruppe af enheder), er væsentlig sammenlignet med den samlede regnskabsmæssige værdi af virksomhedens goodwill eller immaterielle aktiver med uendelig brugstid.
                  
                              e)
                           
                           
                              den anvendte metode ved opgørelse af dagsværdien med fradrag af salgsomkostninger, hvis enhedens (gruppen af enheders) genindvindingsværdi er baseret på dagsværdi med fradrag af salgsomkostninger. Hvis dagsværdien med fradrag af salgsomkostninger ikke er opgjort ved brug af en observerbar markedspris for enheden (gruppen af enheder), skal virksomheden desuden oplyse følgende:
                              
                                          i)
                                       
                                       
                                          en beskrivelse af hver primær forudsætning, som ledelsen har lagt til grund ved opgørelsen af dagsværdi med fradrag af salgsomkostninger. Primære forudsætninger er de forudsætninger, som enhedens (gruppen af enheders) genindvindingsværdi er mest følsom over for
                                       
                                    
                                          ii)
                                       
                                       
                                          en beskrivelse af ledelsens metode til opgørelse af den eller de værdier, som er tildelt hver primær forudsætning, uanset om denne eller disse værdier afspejler tidligere erfaringer eller, hvis dette er relevant, er i overensstemmelse med eksterne informationer og, hvis dette ikke er tilfældet, hvordan og hvorfor de afviger fra tidligere erfaringer eller eksterne informationer.
                                       
                                    Hvis dagsværdien med fradrag af salgsomkostninger er opgjort ved brug af diskonterede pengestrømsprognoser, skal der desuden gives oplysninger om:
                              
                                          iii)
                                       
                                       
                                          den periode, for hvilken ledelsen har udarbejdet pengestrømsprognoser
                                       
                                    
                                          iv)
                                       
                                       
                                          den vækstrate, der er lagt til grund for ekstrapolation af pengestrømsprognoserne
                                       
                                    
                                          v)
                                       
                                       
                                          den eller de diskonteringssatser, der er anvendt ved pengestrømsprognoserne.
                                       
                                    
                        
            OVERGANGSBESTEMMELSER OG IKRAFTTRÆDELSESTIDSPUNKT
      
                  140C
               
               
                  Afsnit 134, litra (e) blev ændret ved Forbedringer af IFRS-standarder, der udkom i maj 2008. Virksomhederne skal anvende denne ændring på regnskabsår, der begynder 1. januar 2009 eller derefter. Det er tilladt at anvende den før dette tidspunkt. Hvis en virksomhed anvender ændringen på et tidligere regnskabsår, skal den give oplysning om dette.
               
            Ændringer til international regnskabsstandard 38
      Immaterielle aktiver
      
         Afsnit 69, 70 og 98 er ændret. Afsnit 69A og 130D er tilføjet.
      
      INDREGNING SOM OMKOSTNING
      
                  69
               
               
                  I visse tilfælde afholdes omkostninger for at frembringe fremtidige økonomiske fordele til en virksomhed, uden at der anskaffes eller oparbejdes et immaterielt aktiv eller andet aktiv, som vil kunne indregnes. Ved levering af varer indregner virksomheden de pågældende omkostninger, når den har ret til at få adgang til disse varer. Ved levering af ydelser indregner virksomheden omkostningerne, når den modtager ydelserne. Forskningsomkostninger indregnes eksempelvis, når de afholdes (jf. afsnit 54), bortset fra når de pådrages i forbindelse med en virksomhedssammenslutning. Andre eksempler på omkostninger, som indregnes, når de afholdes, er:
                  
                              a)
                           
                           
                              …
                           
                        
                              c)
                           
                           
                              markedsføringsomkostninger (bl.a. til postordrekataloger)
                           
                        
                              d)
                           
                           
                              …
                           
                        
            
                  69A
               
               
                  Virksomheden har ret til at få adgang til varer, når den ejer dem. Den har tilsvarende ret til at få adgang til varer, når de er fremstillet af en leverandør ifølge vilkårene i en leverandørkontrakt, og virksomheden kan forlange, at de leveres, mod at den betaler for dem. Ydelser er modtaget, når leverandøren har udført dem i overensstemmelse med den kontrakt, hvorefter de skal leveres til virksomheden, og ikke når virksomheden benytter dem til at levere en anden ydelse såsom en reklame til sine kunder.
               
            
                  70
               
               
                  Afsnit 68 udelukker ikke, at en virksomhed indregner en forudbetaling som et aktiv, når betaling for varerne er foretaget, før virksomheden havde ret til at få adgang til disse varer. Afsnit 68 udelukker heller ikke, at en virksomhed indregner en forudbetaling som et aktiv, når betaling for ydelserne er foretaget, før virksomheden modtog disse ydelser.
               
            IMMATERIELLE AKTIVER MED BEGRÆNSET BRUGSTID
      Afskrivningsperiode og afskrivningsmetode
      
                  98
               
               
                  En række afskrivningsmetoder kan anvendes til at allokere aktivets afskrivningsberettigede beløb systematisk over aktivets brugstid. Disse metoder omfatter den lineære metode, saldometoden og afskrivning på basis af producerede enheder. Den metode, der anvendes, vælges på grundlag af det forventede forbrugsmønster for de forventede fremtidige økonomiske fordele tilknyttet aktivet, og metoden anvendes ensartet fra regnskabsår til regnskabsår, medmindre der opstår en ændring i det forventede forbrugsmønster for disse fremtidige økonomiske fordele.
               
            OVERGANGSBESTEMMELSER OG IKRAFTTRÆDELSESTIDSPUNKT
      
                  130D
               
               
                  Afsnit 69, 70 og 98 blev ændret, og afsnit 69A blev tilføjet ved Forbedringer af IFRS-standarder, der udkom i maj 2008. Virksomhederne skal anvende disse ændringer på regnskabsår, der begynder 1. januar 2009 eller derefter. Det er tilladt at anvende dem før dette tidspunkt. Hvis en virksomhed anvender ændringerne på et tidligere regnskabsår, skal den give oplysning om dette.
               
            Ændringer til international regnskabsstandard 39
      Finansielle instrumenter: Indregning og måling
      
         Afsnit 9, 73 og AG8 er ændret. Afsnit 50A og 108C er tilføjet.
      
      DEFINITIONER
      
                  9
               
               
                  Nedenstående udtryk anvendes i denne standard med følgende betydning:
                  …
               
            
         Definitioner på fire kategorier af finansielle instrumenter
      
      Et finansielt aktiv eller en finansiel forpligtelse til dagsværdi gennem resultatet er et finansielt aktiv eller en finansiel forpligtelse, som opfylder en af følgende betingelser.
      
                  a)
               
               
                  Aktivet eller forpligtelsen klassificeres som værende besiddet med handel for øje. Et finansielt aktiv eller en finansiel forpligtelse klassificeres som værende besiddet med handel for øje, hvis:
                  
                              i)
                           
                           
                              aktivet eller forpligtelsen primært blev anskaffet eller påtaget med henblik på salg eller tilbagekøb på kort sigt
                           
                        
                              ii)
                           
                           
                              aktivet eller forpligtelsen ved første indregning udgjorde en del af en portefølje af identificerede finansielle instrumenter, som blev forvaltet sammen, og som udviste et nyligt mønster af kortsigtet realisation af gevinster, eller
                           
                        
                              iii)
                           
                           
                              aktivet eller forpligtelsen er et afledt finansielt instrument (bortset fra afledte finansielle instrumenter, som er finansielle garantikontrakter, eller som er klassificeret som og udgør effektive sikringsinstrumenter).
                           
                        
            
                  b)
               
               
                  …
               
            MÅLING
      Omklassifikationer
      
                  50A
               
               
                  Følgende ændrede forhold anses ikke for omklassifikationer i henhold til afsnit 50:
                  
                              a)
                           
                           
                              et afledt finansielt instrument, der tidligere var klassificeret som og udgjorde et effektivt sikringsinstrument til sikring af pengestrømme eller til sikring af en nettoinvestering, betegnes ikke længere som sådan
                           
                        
                              b)
                           
                           
                              et afledt finansielt instrument klassificeres fremover som og udgør et effektivt sikringsinstrument til sikring af pengestrømme eller til sikring af en nettoinvestering
                           
                        
                              c)
                           
                           
                              finansielle aktiver omklassificeres, når et forsikringsselskab ændrer sin regnskabspraksis i overensstemmelse med afsnit 45 i IFRS 4.
                           
                        
            SIKRING
      Sikringsinstrumenter
      Instrumenter, som opfylder kriterierne for sikringsinstrumenter
      
                  73
               
               
                  Ved regnskabsmæssig sikring må kun instrumenter, som omfatter en ekstern part i forhold til den regnskabsaflæggende virksomhed (dvs. en ekstern part i forhold til koncernen eller den enkelte virksomhed, som der aflægges regnskab for), klassificeres som sikringsinstrumenter. En enkelt virksomhed i en koncern eller divisioner i en virksomhed kan indgå sikringstransaktioner med andre virksomheder i koncernen eller divisioner i virksomheden, men sådanne koncerninterne transaktioner elimineres ved konsolidering. Derfor opfylder sådanne sikringstransaktioner ikke kriterierne for regnskabsmæssig sikring i koncernens koncernregnskab. De opfylder dog muligvis kriterierne for regnskabsmæssig sikring i de enkelte eller separate årsregnskaber for enkelte virksomheder inden for koncernen, forudsat at de er eksterne i forhold til den enkelte virksomhed, som der aflægges regnskab for.
               
            IKRAFTTRÆDELSESTIDSPUNKT OG OVERGANG
      
                  108C
               
               
                  Afsnit 9, 73 og AG8 blev ændret, og afsnit 50A blev tilføjet ved Forbedringer af IFRS-standarder, der udkom i maj 2008. Virksomhederne skal anvende disse ændringer på regnskabsår, der begynder 1. januar 2009 eller derefter. Virksomhederne skal anvende ændringerne i afsnit 9 og 50A fra samme tidspunkt og på samme måde, som de anvendte de ændringer fra 2005, der er beskrevet i afsnit 105A. Det er tilladt at anvende alle ændringer før dette tidspunkt. Hvis en virksomhed anvender ændringerne på et tidligere regnskabsår, skal den give oplysning om dette.
               
            Ændring til anvendelsesvejledningen til IAS 39
      Finansielle instrumenter: Indregning og måling
      DEFINITIONER (AFSNIT 8 OG 9)
      Effektiv rente
      
                  AG8
               
               
                  Hvis en virksomhed ajourfører sine skøn over ind- eller udbetalinger, skal virksomheden regulere den regnskabsmæssige værdi af det finansielle aktiv eller den finansielle forpligtelse (eller gruppen af finansielle instrumenter) for at afspejle faktiske og ændrede skønnede pengestrømme. Virksomheden omberegner den regnskabsmæssige værdi ved at beregne nutidsværdien af skønnede fremtidige pengestrømme til det finansielle instruments oprindelige effektive rente eller eventuelt den ajourførte effektive rente beregnet i overensstemmelse med afsnit 92. Reguleringen indregnes i resultatet som indtægt eller omkostning. Hvis et finansielt aktiv omklassificeres i overensstemmelse med afsnit 50B, 50D eller 50E, og virksomheden efterfølgende hæver sine skøn over fremtidige indbetalinger som følge af en bedre genindvindelighed af disse indbetalinger, skal effekten heraf indregnes som en justering af den effektive rente fra datoen for ændring af skønnet snarere end en justering af aktivernes regnskabsmæssige værdi fra datoen for ændring af skønnet.
               
            Ændringer til international regnskabsstandard 40
      Investeringsejendomme
      
         Afsnit 8, 9, 48, 53, 54 og 57 er ændret. Afsnit 22 er ophævet, og afsnit 53A, 53B og 85B er tilføjet.
      
      DEFINITIONER
      
                  8
               
               
                  Følgende er eksempler på investeringsejendomme:
                  
                              a)
                           
                           
                              …
                           
                        
                              e)
                           
                           
                              ejendomme under opførelse eller om- eller tilbygning med henblik på fremtidig anvendelse som investeringsejendomme.
                           
                        
            
                  9
               
               
                  Følgende er eksempler på ejendomme, som ikke er investeringsejendomme og derfor ligger uden for denne standards anvendelsesområde:
                  
                              a)
                           
                           
                              …
                           
                        
                              d)
                           
                           
                              [ophævet]
                           
                        
                              e)
                           
                           
                              …
                           
                        
            MÅLING PÅ INDREGNINGSTIDSPUNKTET
      
                  22
               
               
                  [Ophævet]
               
            Dagsværdimodellen
      
                  48
               
               
                  I sjældne tilfælde er der en klar indikation af, at der ved virksomhedens oprindelige anskaffelse af en investeringsejendom (eller når en eksisterende ejendom bliver en investeringsejendom efter en ændring i anvendelse) er et så stort interval af rimelige skøn over dagsværdien, og sandsynligheden for de forskellige udfald er så vanskelig at skønne, at et enkelt skøn over dagsværdien ikke er anvendeligt. Dette kan indikere, at dagsværdien af ejendommen ikke løbende kan opgøres pålideligt (jf. afsnit 53).
               
            
         
            Tilfælde, hvor dagsværdien ikke kan opgøres pålideligt
         
      
      
                  53
               
               
                  Der er en afkræftelig formodning om, at virksomheden løbende kan opgøre en investeringsejendoms dagsværdi pålideligt. I sjældne tilfælde er der dog en klar indikation af, at virksomheden ved den oprindelige anskaffelse af en investeringsejendom (eller når en eksisterende ejendom bliver en investeringsejendom efter en ændring i anvendelse) ikke løbende vil kunne opgøre investeringsejendommens dagsværdi pålideligt. Dette er udelukkende tilfældet, når sammenlignelige markedstransaktioner ikke er særligt hyppige, og der ikke findes alternative pålidelige skøn over dagsværdi (eksempelvis baseret på diskonterede pengestrømsprognoser). Hvis en virksomhed fastslår, at dagsværdien af en investeringsejendom under opførelse ikke vil kunne opgøres pålideligt, men forventer, at ejendommens dagsværdi vil kunne opgøres pålideligt, når den er færdigopført, skal den måle denne investeringsejendom under opførelse til kostpris, indtil dens dagsværdi kan opgøres pålideligt, eller den er færdigopført (alt efter hvad der sker først). Hvis en virksomhed fastslår, at den ikke løbende vil kunne opgøre dagsværdien af en investeringsejendom (der ikke er under opførelse) pålideligt, skal virksomheden måle denne investeringsejendom ved anvendelse af kostprismodellen i IAS 16. Investeringsejendommens restværdi skal antages at være nul. Virksomheden skal anvende IAS 16, indtil investeringsejendommen afhændes.
               
            
                  53A
               
               
                  Så snart virksomheden bliver i stand til at foretage en pålidelig måling af dagsværdien af en investeringsejendom under opførelse, som tidligere er målt til kostpris, skal den måle denne ejendom til dagsværdi. Når denne ejendom er færdigopført, formodes det, at dagsværdien kan måles pålideligt. Er det ikke tilfældet, skal ejendommen ifølge afsnit 53 regnskabsmæssigt behandles ved anvendelse af kostprismodellen i IAS 16.
               
            
                  53B
               
               
                  Formodningen om, at det er muligt at måle dagsværdien af en investeringsejendom under opførelse pålideligt, kan kun afkræftes ved første indregning. En virksomhed, der har målt en investeringsejendom under opførelse til dagsværdi, må ikke konkludere, at den færdige investeringsejendoms dagsværdi ikke kan opgøres pålideligt.
               
            
                  54
               
               
                  I de sjældne tilfælde, hvor virksomheden af de grunde, der er nævnt i afsnit 53, er nødsaget til at måle en investeringsejendom ved anvendelse af kostprismodellen i overensstemmelse med IAS 16, skal den måle alle sine øvrige investeringsejendomme, herunder investeringsejendomme under opførelse, til dagsværdi. I disse tilfælde skal virksomheden, selvom det er tilladt at anvende kostprismodellen for én investeringsejendom, fortsat foretage regnskabsmæssig behandling af alle øvrige ejendomme ved anvendelse af dagsværdimodellen.
               
            OVERFØRSLER
      
                  57
               
               
                  Der skal udelukkende foretages en overførsel til eller fra investeringsejendomme ved ændring i ejendommens anvendelse:
                  
                              a)
                           
                           
                              …
                           
                        
                              c)
                           
                           
                              når ejendommen ophører med at være en domicilejendom, overføres den fra domicilejendomme til investeringsejendomme, eller
                           
                        
                              d)
                           
                           
                              når en operationel leasingkontrakt indgås med anden part, overføres ejendommen fra handelsejendomme til investeringsejendomme.
                           
                        
                              e)
                           
                           
                              [ophævet]
                           
                        
            IKRAFTTRÆDELSESTIDSPUNKT
      
                  85B
               
               
                  Afsnit 8, 9, 48, 53, 54 og 57 blev ændret, afsnit 22 blev ophævet, og afsnit 53A og 53B blev tilføjet ved Forbedringer af IFRS-standarder, der udkom i maj 2008. Virksomhederne skal anvende disse ændringer fremadrettet på regnskabsår, der begynder 1. januar 2009 eller derefter. Virksomhederne har mulighed for at anvende ændringerne på investeringsejendomme under opførelse før 1. januar 2009, forudsat at dagsværdien af de pågældende investeringsejendomme under opførelse er opgjort på dette tidspunkt. Det er tilladt at anvende ændringerne før dette tidspunkt. Hvis en virksomhed anvender ændringerne på et tidligere regnskabsår, skal den give oplysning om dette og anvende ændringerne i afsnit 5 og 81E i IAS 16 Materielle anlægsaktiver på samme tidspunkt.
               
            Appendiks til Ændringer til IAS 40
      
         
            Ændring til IAS 16
         
      
      
         Virksomhederne skal anvende ændringerne til IAS 16 i dette appendiks, når de anvender de tilsvarende ændringer til IAS 40.
      
      
         IAS 16   
            Materielle anlægsaktiver
         
      
      
         Afsnit 5 er ændret. Afsnit 81E er tilføjet.
      
      
                  5
               
               
                  Virksomheder, som anvender kostprismodellen for investeringsejendomme i overensstemmelse med IAS 40 Investeringsejendomme, skal anvende kostprismodellen i denne standard.
               
            
         IKRAFTTRÆDELSESTIDSPUNKT
      
      
                  81E
               
               
                  Afsnit 5 blev ændret ved Forbedringer af IFRS-standarder, der udkom i maj 2008. Virksomhederne skal anvende denne ændring fremadrettet på regnskabsår, der begynder 1. januar 2009 eller derefter. Det er tilladt at anvende den før dette tidspunkt, hvis virksomheden også anvender ændringerne i afsnit 8, 9, 22, 48, 53, 53A, 53B, 54, 57 og 85B i IAS 40 på samme tidspunkt. Hvis en virksomhed anvender ændringen på et tidligere regnskabsår, skal den give oplysning om dette.
               
            Ændringer til international regnskabsstandard 41
      Landbrug
      
         Afsnit 5, 6, 17, 20 og 21 er ændret. Afsnit 60 er tilføjet.
      
      DEFINITIONER
      Landbrugsrelaterede definitioner
      
                  5
               
               
                  Nedenstående udtryk anvendes i denne standard med følgende betydning:
                  
                     Landbrugsaktiviteter er en virksomheds styring af den biologiske omdannelse og høsten af biologiske aktiver, der besiddes med henblik på videresalg eller på forarbejdning til landbrugsprodukter eller nye biologiske aktiver.
                  …
               
            
                  6
               
               
                  Landbrugsaktiviteter dækker en række af forskellige aktiviteter, eksempelvis dyrehold, skovdrift, dyrkning af et- eller flerårige planter, dyrkning af frugthaver og plantager, blomsterdyrkning og akvakultur (herunder fiskeopdræt). Disse forskellige aktiviteter har visse fælles træk:
                  
                              a)
                           
                           
                              …
                           
                        
                              c)
                           
                           
                              
                                 Måling af forandring. Ændringer i kvalitet (eksempelvis genetisk værdi, massefylde, modenhed, fedningsgrad, proteinindhold og fiberstyrke) eller kvantitet (eksempelvis afkom, vægt, kubikmeter, fiberlængde eller diameter og antal knopper) som følge af biologisk omdannelse eller høst måles og overvåges rutinemæssigt som en del af styringsfunktionen.
                           
                        
            INDREGNING OG MÅLING
      
                  17
               
               
                  Hvis der findes et aktivt marked for et biologisk aktiv eller landbrugsprodukt i dets aktuelle placering og tilstand, danner den officielle pris på det pågældende marked et passende grundlag for opgørelse af aktivets dagsværdi. Hvis virksomheden har adgang til forskellige aktive markeder, benyttes det mest relevante. Hvis virksomheden eksempelvis har adgang til to aktive markeder, bruger virksomheden prisen på det marked, den forventer at benytte.
               
            
                  20
               
               
                  I visse tilfælde findes der ingen markedsbestemte priser for eller værdier af et biologisk aktiv i dets aktuelle tilstand. I sådanne tilfælde anvender virksomheden ved opgørelsen af dagsværdien nutidsværdien af skønnede nettopengestrømme fra aktivet, diskonteret med en aktuel markedsbestemt sats.
               
            
                  21
               
               
                  Formålet med en beregning af nutidsværdien af den skønnede nettopengestrøm er at opgøre dagsværdien af et biologisk aktiv med aktivets aktuelle placering og tilstand. Virksomheden tager dette i betragtning ved opgørelse af en passende diskonteringssats og vurdering af de skønnede nettopengestrømme. Ved opgørelsen af de skønnede nettopengestrømmes nutidsværdi medregner virksomheden de nettopengestrømme, som markedsdeltagerne forventer, at aktivet vil frembringe på det mest relevante marked.
               
            IKRAFTTRÆDELSESTIDSPUNKT OG OVERGANG
      
                  60
               
               
                  Afsnit 5, 6, 17, 20 og 21 blev ændret, og afsnit 14 blev ophævet ved Forbedringer af IFRS-standarder, der udkom i maj 2008. Virksomhederne skal anvende disse ændringer fremadrettet på regnskabsår, der begynder 1. januar 2009 eller derefter. Det er tilladt at anvende dem før dette tidspunkt. Hvis en virksomhed anvender ændringerne på et tidligere regnskabsår, skal den give oplysning om dette.
               
            PART II
      Ændringerne i del II finder anvendelse på regnskabsår, der begynder 1. januar 2009 eller derefter. Det er tilladt at anvende dem før dette tidspunkt.
      Ændringer til international regnskabsstandard 8
      Anvendt regnskabspraksis, ændringer i regnskabsmæssige skøn og fejl
      
         Afsnit 7, 9 og 11 er ændret.
      
      ANVENDT REGNSKABSPRAKSIS
      Valg og anvendelse af regnskabspraksis
      
                  7
               
               
                  Når en IFRS-standard finder specifik anvendelse på bestemte transaktioner eller andre begivenheder eller forhold, skal det afgøres på baggrund af denne standard, hvilken regnskabspraksis der skal anvendes for den pågældende post.
               
            
                  9
               
               
                  IFRS-standarder er ledsaget af en vejledning, der skal hjælpe virksomhederne med at opfylde kravene i dem. Det fremgår af vejledningen, om den er en del af den pågældende IFRS-standard. Hvis vejledningen er en del af IFRS-standarden, er den bindende. Vejledninger, der ikke er en del af IFRS-standarder, indeholder ikke krav vedrørende årsregnskaber.
               
            
                  11
               
               
                  Når ledelsen foretager de i afsnit 10 beskrevne vurderinger, skal den henvise til og overveje anvendeligheden af følgende kilder i prioriteret rækkefølge:
                  
                              a)
                           
                           
                              krav i IFRS-standarder, der omhandler lignende forhold og dernæst
                           
                        
                              b)
                           
                           
                              definitioner, indregningskriterier og målingsbegreber for aktiver, forpligtelser, indtægter og omkostninger i Begrebsrammen.
                           
                        
            Ændring til international regnskabsstandard 10
      Begivenheder efter regnskabsårets afslutning
      
         Afsnit 13 er ændret.
      
      
                  13
               
               
                  Hvis udbyttet er uddelt (dvs. behørigt godkendt og ikke længere underlagt virksomhedens skøn) efter regnskabsårets afslutning, men før årsregnskabet er godkendt til offentliggørelse, skal udbyttet ikke indregnes som en forpligtelse ved regnskabsårets afslutning, eftersom der ikke foreligger en forpligtelse på dette tidspunkt. Sådant udbytte oplyses i noterne i overensstemmelse med IAS 1 Præsentation af årsregnskaber.
               
            Ændringer til international regnskabsstandard 20
      Regnskabsmæssig behandling af offentlige tilskud og oplysning om andre former for offentlig støtte
      
         Der er indsat en fodnote til denne standards overskrift over afsnit 1, og afsnit 2(b), 12-18, 20-22, 26, 27 og 32 er ændret.
      
      Fodnote til overskriften
      
                  *
               
               
                  I forbindelse med Forbedringer af IFRS-standarder, der udkom i maj 2008, bragte bestyrelsen terminologien i denne standard i overensstemmelse med de øvrige IFRS-standarder som følger:
                  
                              a)
                           
                           
                              »den skattepligtige indkomst« blev ændret til »det skattepligtige overskud eller skattemæssige underskud«,
                           
                        
                              b)
                           
                           
                              »indregnes som indtægt/omkostning« blev ændret til »indregnes i resultatet«
                           
                        
                              c)
                           
                           
                              »indregnes direkte på egenkapitalen« blev ændret til »indregnes uden for resultatet«, og
                           
                        
                              d)
                           
                           
                              »regulering af et regnskabsmæssigt skøn« blev ændret til »ændring i et regnskabsmæssigt skøn«.
                           
                        
            ANVENDELSESOMRÅDE
      
                  2
               
               
                  Denne standard omhandler ikke:
                  
                              a)
                           
                           
                              de specielle problemer … af lignende art,
                           
                        
                              b)
                           
                           
                              offentlig støtte, som ydes til en virksomhed i form af fordele, der ydes ved opgørelsen af det skattepligtige overskud eller skattemæssige underskud, eller som opgøres eller begrænses på basis af skatteforpligtelser. Eksempler på sådanne fordele er midlertidige skattefrie perioder, skattemæssige investeringsfradrag, skattemæssige merafskrivninger og reducerede skattesatser,
                           
                        
                              c)
                           
                           
                              en offentlig myndigheds … virksomheden og
                           
                        
                              d)
                           
                           
                              …
                           
                        
            OFFENTLIGE TILSKUD
      
                  12
               
               
                  Offentlige tilskud skal indregnes i resultatet på et systematisk grundlag over de regnskabsår, hvor virksomheden indregner de tilknyttede omkostninger, som tilskuddene skal kompensere for, som omkostninger.
               
            
                  13
               
               
                  Der findes to fremgangsmåder for den regnskabsmæssige behandling af offentlige tilskud: kapitalmetoden, hvor tilskuddet indregnes uden for resultatet, og indtægtsmetoden, hvor tilskuddet indregnes i resultatet over et eller flere regnskabsår
               
            
                  14
               
               
                  Følgende argumenter anføres for anvendelse af kapitalmetoden:
                  
                              a)
                           
                           
                              offentlige tilskud er en finansieringskilde og skal behandles som sådan i opgørelsen af finansiel stilling og ikke indregnes i resultatet til modregning af de omkostningsposter, som tilskuddene finansierer. Fordi tilskuddene ikke forventes tilbagebetalt, skal de indregnes uden for resultatet, og
                           
                        
                              b)
                           
                           
                              det er uhensigtsmæssigt at indregne offentlige tilskud i resultatet, fordi de ikke er indtjent, men udgør et tilskud fra en offentlig myndighed uden tilknyttede omkostninger.
                           
                        
            
                  15
               
               
                  Følgende argumenter anføres for anvendelse af indtægtsmetoden:
                  
                              a)
                           
                           
                              da offentlige tilskud modtages fra en anden kilde end aktionærerne, skal de ikke indregnes direkte på egenkapitalen, men indregnes i resultatet i de passende regnskabsår,
                           
                        
                              b)
                           
                           
                              offentlige tilskud er sjældent vederlagsfrie. Virksomheden opnår tilskuddene ved at imødekomme betingelserne forbundet med dem og indfri de forudsete forpligtelser. De skal derfor indregnes i resultatet over de regnskabsår, hvor virksomheden indregner de tilknyttede omkostninger, som tilskuddene skal kompensere for, som omkostninger,
                           
                        
                              c)
                           
                           
                              da indkomstskat og andre skatter er omkostninger, er det logisk også at indregne offentlige tilskud, der ydes i forlængelse af finanspolitik, i resultatet.
                           
                        
            
                  16
               
               
                  Det er et grundlæggende træk ved indtægtsmetoden, at offentlige tilskud skal indregnes i resultatet på en systematisk måde over de regnskabsår, hvor virksomheden indregner de tilknyttede omkostninger, som tilskuddene skal kompensere for, som omkostninger. Indregning af offentlige tilskud i resultatet på basis af modtagne tilskud er ikke i overensstemmelse med periodiseringsprincippet (jf. IAS 1 Præsentation af årsregnskaber) og vil derfor kun kunne accepteres, hvis der ikke er andet grundlag for at allokere et tilskud til andre regnskabsår end det, hvori det er modtaget.
               
            
                  17
               
               
                  I de fleste tilfælde kan man umiddelbart fastlægge de regnskabsår, i hvilke omkostninger i forbindelse med offentlige tilskud indregnes af virksomheden. Tilskud modtaget på grundlag af specifikke omkostninger indregnes derfor i resultatet i samme regnskabsår som de tilknyttede omkostninger. Ligeledes bliver tilskud, der vedrører afskrivningsberettigede aktiver, sædvanligvis indregnet i resultatet i de regnskabsår og i det samme forhold, der afskrives på disse aktiver.
               
            
                  18
               
               
                  Tilskud tilknyttet ikke-afskrivningsberettigede aktiver kan også kræve indfrielse af visse forpligtelser og vil derfor blive indregnet i resultatet i de regnskabsår, hvor der har været afholdt omkostninger til indfrielse af forpligtelserne. Eksempelvis kan overdragelsen af en grund betinges af opførelsen af en bygning på stedet, og det kan så være hensigtsmæssigt at indregne tilskuddet i resultatet over bygningens brugstid.
               
            
                  20
               
               
                  Offentlige tilskud, der ydes som godtgørelse for allerede afholdte omkostninger eller tab eller med det formål at yde øjeblikkelig økonomisk støtte til virksomheden, uden at dette medfører yderligere tilknyttede fremtidige omkostninger, skal indregnes i resultatet i det regnskabsår, hvori tilskuddet tildeles.
               
            
                  21
               
               
                  I stedet for at yde tilskud som tilskyndelse til at påtage sig konkrete omkostninger gives tilskuddet i visse tilfælde med det formål at yde øjeblikkelig økonomisk støtte til en virksomhed. Sådanne tilskud kan være begrænset til en enkelt virksomhed og vil dermed ikke være tilgængelige for en hel gruppe af tilskudsmodtagere. Det kan i sådanne tilfælde være påkrævet at indregne tilskuddet i resultatet i det regnskabsår, hvori virksomheden bliver berettiget til at modtage tilskuddet, ledsaget af oplysninger, der sikrer, at man klart kan vurdere den økonomiske virkning af tilskuddet.
               
            
                  22
               
               
                  Offentlige tilskud kan tildeles en virksomhed som godtgørelse for omkostninger eller tab, afholdt i et tidligere regnskabsår. Et sådant tilskud indregnes i resultatet i det regnskabsår, hvori det tildeles, ledsaget af oplysninger, der sikrer, at man klart kan vurdere den økonomiske virkning af tilskuddet.
               
            Præsentation af tilskud tilknyttet aktiver
      
                  26
               
               
                  Ifølge den ene metode behandles tilskuddet som en periodeafgrænsningspost, der indregnes i resultatet på en systematisk måde over aktivets brugstid.
               
            
                  27
               
               
                  Ifølge den anden metode fratrækkes tilskuddet ved beregningen af aktivets regnskabsmæssige værdi. Tilskuddet indregnes herved i resultatet over et afskrivningsberettiget aktivs brugstid i form af en reduceret afskrivning.
               
            Tilbagebetaling af offentlige tilskud
      
                  32
               
               
                  Tilbagebetaling af offentlige tilskud skal behandles regnskabsmæssigt som en ændring i et regnskabsmæssigt skøn (jf. IAS 8 Anvendt regnskabspraksis, ændringer i regnskabsmæssige skøn og fejl). Tilbagebetaling af et tilskud tilknyttet indkomst skal først modregnes i ikke-amortiserede periodeafgrænsningsposter, der er indregnet i forbindelse med tilskuddet. I den udstrækning, tilbagebetalingen overstiger en sådan periodeafgrænsningspost, eller der ikke er nogen periodeafgrænsningspost, indregnes tilbagebetalingen straks i resultatet. Tilbagebetalingen af et tilskud tilknyttet et aktiv skal indregnes ved forøgelse af aktivets regnskabsmæssige værdi eller ved reduktion af periodeafgrænsningsposten med det beløb, der skal tilbagebetales. De samlede yderligere afskrivninger, der ville være indregnet i resultatet til dato, hvis virksomheden ikke havde modtaget tilskuddet, indregnes straks i resultatet.
               
            Appendiks til Ændringer til IAS 20
      
         
            Ændringer til IAS 41
         
      
      
         Virksomhederne skal anvende ændringerne til IAS 41 i dette appendiks, når de anvender de tilsvarende ændringer af terminologien i IAS 20.
      
      
         IAS 41   
            Landbrug
         
      
      
         Afsnit 34-36 er ændret.
      
      
         OFFENTLIGE TILSKUD
      
      
                  34
               
               
                  Et betingelsesfrit offentligt tilskud i forbindelse med et biologisk aktiv, der måles til dagsværdi med fradrag af salgsomkostninger, skal udelukkende indregnes i resultatet, når det offentlige tilskud tildeles.
               
            
                  35
               
               
                  Hvis et offentligt tilskud i forbindelse med et biologisk aktiv, der måles til dagsværdi med fradrag af salgsomkostninger, er betinget, herunder hvor et offentligt tilskud er betinget af, at virksomheden ikke beskæftiger sig med en nærmere angivet landbrugsaktivitet, må virksomheden udelukkende indregne det offentlige tilskud i resultatet, når betingelserne for modtagelse af det offentlige tilskud er opfyldt.
               
            
                  36
               
               
                  Vilkår og betingelser for offentlige tilskud kan variere. Et tilskud kan eksempelvis være betinget af, at virksomheden driver landbrug på et bestemt sted i fem år, og kræve, at virksomheden tilbagebetaler hele tilskuddet, hvis den driver landbrug i mindre end fem år. I dette tilfælde indregnes tilskuddet først i resultatet, når de fem år er gået. Hvis tilskudsvilkårene imidlertid gør det muligt at tilbageholde en del af tilskuddet i forhold til den tid, der er gået, indregner virksomheden denne del i resultatet, efterhånden som tiden går.
               
            Ændringer til international regnskabsstandard 29
      Regnskabsaflæggelse i hyperinflationsøkonomier
      
         Der er indsat en fodnote til denne standards overskrift over afsnit 1, og afsnit 8, 14, 20, 28 og 34 er ændret.
      
      Fodnote til overskriften
      
                  *
               
               
                  I forbindelse med Forbedringer af IFRS-standarder, der udkom i maj 2008, bragte bestyrelsen terminologien i IAS 29 i overensstemmelse med de øvrige IFRS-standarder som følger: (a) »markedsværdi« blev ændret til »dagsværdi«, og (b) »driftsresultat« og »nettoindtægter« blev ændret til »resultat«.
               
            INFLATIONSKORREKTION AF ÅRSREGNSKABER
      
                  8
               
               
                  Årsregnskabet for en virksomhed, hvis funktionelle valuta er en hyperinflationsøkonomis valuta, skal, uanset om det er baseret på den historiske kostprismetode eller dagsværdimetoden, angives i den ved slutningen af regnskabsåret gældende måleenhed. De af IAS 1 Præsentation af årsregnskaber krævede sammenligningstal for det foregående regnskabsår og eventuelle oplysninger med hensyn til tidligere regnskabsår skal ligeledes angives i den ved slutningen af regnskabsåret gældende måleenhed. Med hensyn til præsentation af sammenligningstal i en anden præsentationsvaluta finder afsnit 42, litra (b) og 43 i IAS 21 Valutaomregning anvendelse.
               
            Årsregnskaber baseret på historisk kostpris
      
         
            Opgørelse af finansiel stilling
         
      
      
                  14
               
               
                  Alle andre aktiver og forpligtelser er ikke-monetære. Nogle ikke-monetære poster indregnes til de ved slutningen af regnskabsåret gældende beløb, som eksempelvis nettorealisationsværdi og dagsværdi, og inflationskorrigeres derfor ikke. Alle andre ikke-monetære aktiver og forpligtelser inflationskorrigeres.
               
            
                  20
               
               
                  Der kan være tilfælde, hvor regnskabet for den virksomhed, der er investeret i, som regnskabsmæssigt behandles efter den indre værdis metode, aflægges i en hyperinflationsøkonomis valuta. Opgørelsen af finansiel stilling og totalindkomstopgørelsen for den virksomhed, der er investeret i, inflationskorrigeres i overensstemmelse med denne standard for at beregne investors andel af dennes nettoaktiver og resultat. Når det inflationskorrigerede årsregnskab for den virksomhed, der er investeret i, angives i en udenlandsk valuta, omregnes det til ultimokurs.
               
            
         
            Gevinster eller tab på nettomonetær stilling
         
      
      
                  28
               
               
                  Gevinster eller tab på den nettomonetære stilling medtages i resultatet. Regulering af de aktiver og forpligtelser, der ved aftale er knyttet til prisændringer i overensstemmelse med afsnit 13, modregnes i gevinster eller tab på den nettomonetære stilling. Andre indtægts- og omkostningsposter, eksempelvis renteindtægter og renteomkostninger og valutakursforskelle tilknyttet investerede eller lånte midler, er ligeledes forbundet med den nettomonetære stilling. Selv om sådanne poster oplyses separat, kan det være en hjælp at præsentere disse sammen med gevinster eller tab på den nettomonetære stilling i totalindkomstopgørelsen.
               
            Sammenligningstal
      
                  34
               
               
                  Sammenligningstal for det foregående regnskabsår skal, uanset om de var baseret på den historiske kostprismetode eller dagsværdimetoden, inflationskorrigeres i henhold til et generelt prisindeks, således at de præsenteres i den ved slutningen af regnskabsåret gældende måleenhed. Oplysninger, som gives for tidligere regnskabsår, angives ligeledes i den ved slutningen af regnskabsåret gældende måleenhed. Med hensyn til præsentation af sammenligningstal i en anden præsentationsvaluta finder afsnit 42, litra (b) og 43 i IAS 21 anvendelse.
               
            Ændring til international regnskabsstandard 34
      Præsentation af delårsregnskaber
      
         Afsnit 11 er ændret, og der er indsat en fodnote.
      
      DELÅRSREGNSKABERS FORM OG INDHOLD
      
                  11
               
               
                  I den opgørelse, hvor elementerne af resultatet for en delårsperiode præsenteres, skal virksomheden præsentere indtjening og udvandet indtjening pr. aktie for den pågældende periode, hvis virksomheden er omfattet af IAS 33 Indtjening pr. aktie. (1).
               
            Ændringer til international regnskabsstandard 40
      Investeringsejendomme
      
         Afsnit 31 og 50 er ændret.
      
      MÅLING EFTER INDREGNING
      Anvendt regnskabspraksis
      
                  31
               
               
                  IAS 8 Anvendt regnskabspraksis, ændringer i regnskabsmæssige skøn og fejl angiver, at en frivillig ændring i anvendt regnskabspraksis udelukkende skal foretages, hvis ændringen resulterer i årsregnskaber, der giver pålidelig og mere relevant information om virkningerne af transaktioner eller andre begivenheder og forhold på virksomhedens finansielle stilling, indtjening eller pengestrømme. Det er højst usandsynligt, at et skift fra dagsværdimodellen til kostprismodellen vil medføre en mere relevant præsentation.
               
            Dagsværdimodellen
      
                  50
               
               
                  Ved opgørelsen af investeringsejendommes regnskabsmæssige værdi i henhold til dagsværdimodellen undlader virksomheden dobbelt indregning af aktiver eller forpligtelser, som er indregnet som separate aktiver eller forpligtelser. Eksempelvis:
                  
                              a)
                           
                           
                              …
                           
                        
                              d)
                           
                           
                              dagsværdien af investeringsejendomme, som besiddes gennem en leasingkontrakt, afspejler forventede pengestrømme (herunder betingede lejeydelser, som forventes at forfalde til betaling). Hvis en værdiansættelse for en ejendom er udarbejdet med fradrag af alle betalinger, der forventes foretaget, vil det derfor være nødvendigt at tilbageføre alle indregnede leasingforpligtelser for at opnå investeringsejendommens regnskabsmæssige værdi ved anvendelse af dagsværdimodellen.
                           
                        
            Ændringer til international regnskabsstandard 41
      Landbrug
      Afsnit 4 og 5 er ændret, og afsnit 14 er ophævet. Begrebet »skønnede salgsomkostninger« erstattes af »salgsomkostninger« i følgende afsnit:
      
                  —
               
               
                  
                     afsnit 12, 13, 26-28, 30-32, 34, 35, 38, 40, 48, 50 og 51 i denne standard.
                  
               
            ANVENDELSESOMRÅDE
      
                  4
               
               
                  Nedenstående tabel viser eksempler på biologiske aktiver, landbrugsprodukter og produkter, der er fremkommet ved forædling efter høst.
                  
                              Biologiske aktiver
                           
                           
                              Landbrugsprodukter
                           
                           
                              Produkter, der er fremkommet ved forædling efter høst
                           
                        
                              …
                           
                           
                               
                           
                           
                               
                           
                        
                              Træer i plantageskov
                           
                           
                              Træstammer
                           
                           
                              Tømmer
                           
                        
                              …
                           
                           
                               
                           
                           
                               
                           
                        
            DEFINITIONER
      Landbrugsrelaterede definitioner
      
                  5
               
               
                  Nedenstående udtryk anvendes i denne standard med følgende betydning:
                  …
                  
                     Salgsomkostninger er de omkostninger, der er direkte knyttet til afhændelsen af et aktiv, eksklusive finansieringsomkostninger og indkomstskatter.
               
            INDREGNING OG MÅLING
      
                  14
               
               
                  [Ophævet]
               
            Appendiks til Ændringer til IAS 41
      
         
            Ændringer til andre IFRS-standarder
         
      
      
         Virksomhederne skal anvende disse ændringer til IFRS 5 Anlægsaktiver, som besiddes med henblik på salg og ophørte aktiviteter, IAS 2 Varebeholdninger og IAS 36 Værdiforringelse af aktiver, når de anvender de tilsvarende ændringer til IAS 41.
      
      
         IFRS 5   
            Anlægsaktiver, som besiddes med henblik på salg og ophørte aktiviteter
         
      
      
         Afsnit 5 er ændret.
      
      
         ANVENDELSESOMRÅDE
      
      
                  5
               
               
                  Målingsbestemmelserne i denne standard (2) finder ikke anvendelse på de følgende aktiver, som er omfattet af de anførte IFRS-standarder, hverken som enkelte aktiver eller som en del af en afståelsesgruppe:
                  
                              a)
                           
                           
                              …
                           
                        
                              e)
                           
                           
                              anlægsaktiver, som måles til dagsværdi med fradrag af salgsomkostninger i overensstemmelse med IAS 41 Landbrug
                              
                           
                        
                              f)
                           
                           
                              …
                           
                        
            
         IAS 2   
            Varebeholdninger
         
      
      
         Afsnit 20 er ændret.
      
      
                  20
               
               
                  I henhold til IAS 41 Landbrug skal varebeholdninger bestående af landbrugsprodukter, som en virksomhed har høstet af sine biologiske aktiver, på tidspunktet for første indregning måles til dagsværdi med fradrag af salgsomkostninger på høsttidspunktet. Dette er kostprisen for varebeholdningerne på tidspunktet, hvor standarden tages i anvendelse.
               
            
         IAS 36   
            Værdiforringelse af aktiver
         
      
      
         Afsnit 2 og 5 er ændret.
      
      
         ANVENDELSESOMRÅDE
      
      
                  2
               
               
                  Denne standard finder anvendelse på den regnskabsmæssige behandling af værdiforringelse af alle aktiver, bortset fra:
                  
                              a)
                           
                           
                              …
                           
                        
                              g)
                           
                           
                              biologiske aktiver tilknyttet landbrugsaktiviteter, som måles til dagsværdi med fradrag af salgsomkostninger (jf. IAS 41 Landbrug),
                           
                        
                              h)
                           
                           
                              …
                           
                        
            
                  5
               
               
                  Denne standard finder ikke anvendelse på finansielle aktiver, der er omfattet af IAS 39, investeringsejendomme målt til dagsværdi i overensstemmelse med IAS 40 eller biologiske aktiver tilknyttet landbrugsaktiviteter målt til dagsværdi med fradrag af salgsomkostninger i overensstemmelse med IAS 41. Denne standard finder imidlertid anvendelse på aktiver, som indregnes til omvurderet værdi (dvs. dagsværdi) i overensstemmelse med andre IFRS-standarder, som eksempelvis omvurderingsmodellen i IAS 16 Materielle anlægsaktiver. Identifikation af, hvorvidt et omvurderet aktiv er værdiforringet, afhænger af det anvendte grundlag for opgørelsen af dagsværdi:
                  
                              a)
                           
                           
                              …
                           
                        
            
         (1)  Dette afsnit blev ændret ved Forbedringer af IFRS-standarder, der udkom i maj 2008, med henblik på at klarlægge IAS 34’s anvendelsesområde.
      
         (2)  Bortset fra afsnit 18 og 19, der kræver, at de pågældende aktiver måles i overensstemmelse med andre relevante standarder.